CELEX: 62010CA0420
Language: sl
Date: 2012-03-01 00:00:00
Title: Zadeva C-420/10: Sodba Sodišča (tretji senat) z dne 1. marca 2012 (predlog za sprejetje predhodne odločbe Landgericht Hamburg – Nemčija) – Söll GmbH proti Tetra GmbH (Dajanje biocidnih pripravkov v promet — Direktiva 98/8/ES — Člen 2(1)(a) — Pojem „biocidni pripravki“ — Pripravek, ki povzroča flokulacijo škodljivih organizmov, ne da bi jih uničil, odvračal ali naredil neškodljive)

21.4.2012   
            
            
               SL
            
            
               Uradni list Evropske unije
            
            
               C 118/3
            
         Sodba Sodišča (tretji senat) z dne 1. marca 2012 (predlog za sprejetje predhodne odločbe Landgericht Hamburg – Nemčija) – Söll GmbH proti Tetra GmbH
   (Zadeva C-420/10) (1)
   
   (Dajanje biocidnih pripravkov v promet - Direktiva 98/8/ES - Člen 2(1)(a) - Pojem „biocidni pripravki“ - Pripravek, ki povzroča flokulacijo škodljivih organizmov, ne da bi jih uničil, odvračal ali naredil neškodljive)
   2012/C 118/05
   Jezik postopka: nemščina
   
      Predložitveno sodišče
   
   Landgericht Hamburg
   
      Stranki v postopku v glavni stvari
   
   
      Tožeča stranka: Söll GmbH
   
      Tožena stranka: Tetra GmbH
   
      Predmet
   
   Predlog za sprejetje predhodne odločbe – Landgericht Hamburg – Razlaga člena 2(1)(a) Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL, posebna izdaja v slovenščini, poglavje 3, zvezek 23, str. 3) – Opredelitev proizvoda, ki povzroči flokulacijo škodljivih organizmov, ne da bi jih uničil, odvračal ali naredil neškodljive, za „biocidni pripravek“ – Algicid, ki vsebuje snov aluminijev klorohidrat – Pojem „biocidni pripravek“
   
      Izrek
   
   Pojem „biocidni pripravki“ iz člena 2(1)(a) Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet je treba razlagati tako, da vključuje tudi pripravke, ki učinkujejo posredno na ciljne škodljive organizme, če vsebujejo eno ali več aktivnih snovi, ki povzročijo kemično ali biološko reakcijo, ki je sestavni del vzročne verige, katere cilj je inhibitorno učinkovati na navedene organizme.
   
      (1)  UL C 288, 23.10.2010.